CELEX: 
Language: sl
Date: 2020-06-17 00:00:00
Title: DELEGIRANA UREDBA KOMISIJE (EU) …/… o spremembi Delegirane uredbe (EU) 2017/40 glede vrednotenja izvajanja šolske sheme

EVROPSKA
                             KOMISIJA

                                                   Bruselj, 17.6.2020
                                                   C(2020) 3909 final

                      DELEGIRANA UREDBA KOMISIJE (EU) …/…

                                       z dne 17.6.2020

     o spremembi Delegirane uredbe (EU) 2017/40 glede vrednotenja izvajanja šolske sheme

SL                                                                                         SL
 ---pagebreak---                               OBRAZLOŽITVENI MEMORANDUM

     1.      OZADJE DELEGIRANEGA AKTA

     Države članice, ki sodelujejo v shemi EU za razdeljevanje sadja, zelenjave in mleka v šolah,
     določeni z Uredbo (EU) št. 1308/2013, morajo ovrednotiti njeno izvajanje.

     Ta delegirani akt določa naravo in vrsto informacij, ki jih morajo države članice zagotoviti v
     poročilih o vrednotenju, da bi ocenile učinkovitost šolske sheme glede na njena cilja povečati
     uživanje izbranih kmetijskih proizvodov pri otrocih in jih izobraziti o zdravih prehranjevalnih
     navadah.

     Namen akta je izboljšati kakovost poročil o vrednotenju, ki jih morajo države članice
     predložiti do 1. marca 2023, ter Komisiji olajšati oceno in konsolidacijo rezultatov na ravni
     EU.

     2.      POSVETOVANJA PRED SPREJETJEM AKTA

     Komisija se je v sektorju za proizvode živalskega izvora v okviru strokovne skupine za
     kmetijske trge posvetovala s strokovnjaki iz držav članic.

     Pred pripravo tega delegiranega akta je Komisija na seji strokovne skupine 20. septembra
     2018 predstavila nezavezujoče smernice za pomoč državam članicam pri vrednotenju šolske
     sheme. Navedene smernice za vrednotenje so vključevale 1) opredelitve pojmov in primere za
     skupno razumevanje zahtev, 2) skupna vprašanja za vrednotenje in ustrezne kazalnike ter 3)
     pregled poročila o vrednotenju.

     Komisija je o osnutku delegiranega akta, ki temelji na navedenih smernicah za vrednotenje,
     razpravljala na sejah strokovne skupine, ki sta potekali 12. decembra 2019 in 20. februarja
     2020.

     Ob sejah strokovne skupine je bil Evropskemu parlamentu in Svetu poslan osnutek
     delegiranega akta.
     Osnutek delegirane uredbe je bil od 26. marca do 23. aprila 2020 dostopen na portalu
     Evropske komisije „Povejte svoje mnenje“, da bi zbirali mnenja državljanov in zainteresiranih
     strani. Ena od zainteresiranih strani, Evropsko združenje za živila na rastlinski osnovi
     (European Plant-based Food Association) iz Belgije, je v svojem predlogu zagovarjala
     stališče, naj se v šolsko shemo vključijo rastlinski nadomestki mlečnih izdelkov. To presega
     področje uporabe akta.

     3.      PRAVNI ELEMENTI DELEGIRANEGA AKTA

     Ta delegirani akt spreminja člen 9 o spremljanju in vrednotenju v Delegirani uredbi Komisije
     (EU) 2017/40.

     V novem odstavku sta podrobno opisani narava in vrsta informacij, ki jih morajo države
     članice zagotoviti v poročilih o vrednotenju, poleg tega pa novi odstavek omogoča, da države
     članice, ki shemo izvajajo na regionalni ravni, predložijo ustrezno število poročil o
     vrednotenju.

SL                                                 1                                                   SL
 ---pagebreak---      Hkrati izvedbeni akt spreminja Izvedbeno uredbo Komisije (EU) 2017/39, tako da določa
     podrobna pravila za enotno obliko in vsebino poročil držav članic o vrednotenju.

SL                                            2                                              SL
 ---pagebreak---                           DELEGIRANA UREDBA KOMISIJE (EU) …/…

                                               z dne 17.6.2020

     o spremembi Delegirane uredbe (EU) 2017/40 glede vrednotenja izvajanja šolske sheme

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Uredbe (EU) št. 1308/2013 Evropskega parlamenta in Sveta z dne
     17. decembra 2013 o vzpostavitvi skupne ureditve trgov kmetijskih proizvodov in
     razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES)
     št. 1234/20071 ter zlasti člena 24(2)(b) in člena 223(2)(a) Uredbe,
     ob upoštevanju naslednjega:
     (1)    V skladu s členom 9(2) Delegirane uredbe Komisije (EU) 2017/402 morajo države
            članice ovrednotiti izvajanje svoje šolske sheme, da bi ocenile njeno učinkovitost
            glede na njena cilja povečati uživanje izbranih kmetijskih proizvodov pri otrocih in jih
            izobraziti o zdravih prehranjevalnih navadah. Za spodbujanje preglednosti in
            odgovornosti pri uporabi pomoči Unije bi bilo treba določiti naravo in vrsto
            informacij, ki jih morajo države članice Komisiji sporočiti v poročilih o vrednotenju.
     (2)    Delegirano uredbo (EU) 2017/40 bi bilo zato treba ustrezno spremeniti –
     SPREJELA NASLEDNJO UREDBO:

                                                    Člen 1
     Člen 9 Delegirane uredbe (EU) 2017/40 se spremeni:
     (1)     odstavek 2 se nadomesti z naslednjim:
             „2. Države članice ovrednotijo izvajanje šolske sheme, da bi ocenile njeno
             učinkovitost glede na njena cilja povečati uživanje sadja, zelenjave, mleka in mlečnih
             izdelkov pri otrocih in jih izobraziti o zdravih prehranjevalnih navadah. Rezultati
             navedenega vrednotenja se Komisiji predložijo v obliki poročila o vrednotenju.
             Država članica, ki šolsko shemo izvaja na regionalni ravni, se lahko odloči, da bo
             predložila ustrezno število poročil o vrednotenju.“;
     (2)     v prvem pododstavku odstavka 5 se uvodni stavek nadomesti z naslednjim:
             „Kadar država članica Komisiji ne predloži poročila ali poročil o vrednotenju z
             rezultati vrednotenja iz odstavka 2 tega člena v rokih iz člena 8(2) Izvedbene uredbe
             (EU) 2017/39, se znesek naslednje dokončne dodelitve zmanjša, kot sledi:“.

     1
            UL L 347, 20.12.2013, str. 671.
     2
            Delegirana uredba Komisije (EU) 2017/40 z dne 3. novembra 2016 o dopolnitvi Uredbe (EU)
            št. 1308/2013 Evropskega parlamenta in Sveta v zvezi s pomočjo Unije pri oskrbi izobraževalnih
            ustanov s sadjem in zelenjavo, bananami in mlekom ter o spremembi Delegirane uredbe Komisije (EU)
            št. 907/2014 (UL L 5, 10.1.2017, str. 11).

SL                                                     3                                                        SL
 ---pagebreak---                                                  Člen 2
     Ta uredba začne veljati tretji dan po objavi v Uradnem listu Evropske unije.

     Ta uredba je v celoti zavezujoča in se neposredno uporablja v vseh državah članicah.
     V Bruslju, 17.6.2020

                                                 Za Komisijo
                                                 Predsednica
                                                 Ursula VON DER LEYEN

SL                                                 4                                        SL